નવદિક્ષિત સાધુની આવી સ્થિતિ જાણીને સ્વયં આચાર્ય આર્ય સુહસ્તિસૂરિ પણ એની પાસે આવ્યા. એને સાંત્વનાભેર ઉપદેશ આપવા લાગ્યા. આસપાસનું વાતાવરણ જોઈને નવા સાધુના ચિત્તમાં ભારે મનોમંથન જાગ્યું. વિચારવા લાગ્યો કે માત્ર પેટની આગ ઠારવા માટે સાધુ બન્યો, પણ સાધુતા કેવી અનેરી છે ! ગઈકાલ સુધી કોઈ મારી કશી દરકાર કરતું નહોતું અને આજે સાધુતા ગ્રહણ કર્યા પછી સહુ કોઈ મારી ચિંતા કરે છે. શ્રાવકો સેવા કરે છે, કોઈ પગ દબાવે છે તો કોઈ બીજા ઉપાય કરેે છે. અરે, સ્વયં આચાર્યશ્રી પણ ઉપસ્તિત થાય છે. મને સાંત્વના આપવા